ญี่ปุ่นคาดรายได้จากภาษีในปีงบประมาณ 2558 อาจแตะระดับสูงสุดในรอบ 24 ปี
ญี่ปุ่นคาดรายได้จากภาษีในปีงบประมาณ 2558 อาจแตะระดับสูงสุดในรอบ 24 ปี
2 ธ.ค. 2558

รัฐบาลญี่ปุ่น เปิดเผยว่า รายได้จากการจัดเก็บภาษีของรัฐบาลกลางญี่ปุ่นอาจแตะระดับสูงสุดในรอบ 24 ปีในปีงบประมาณ 2558 เหนือระดับ 56 ล้านล้านเยน (4.55 แสนล้านดอลลาร์) เนื่องจากภาคธุรกิจมีผลประกอบการดีขึ้นหลังเงินเยนอ่อนค่าจนทำให้สามารถเก็บภาษีได้มากขึ้น
รายได้ที่เพิ่มขึ้นนี้จะช่วยให้ทางรัฐบาลสามารถจัดสรรงบประมาณเพิ่มเติมกว่า 3 ล้านล้านเยนในปีงบประมาณปัจจุบันเพื่อนำไปกระตุ้นเศรษฐกิจญี่ปุ่นต่อไป โดยไม่จำเป็นต้องออกตราสารหนี้ล็อตใหม่
ทั้งนี้ รัฐบาลญี่ปุ่นจะไม่ออกพันธบัตรเพื่อนำเงินมาใช้สำหรับงบประมาณพิเศษดังกล่าว แต่จะใช้เงินที่เหลือจากปีงบประมาณ 2557 และรายได้จากภาษีในปีงบประมาณนี้
รายงานระบุว่า คณะรัฐมนตรีของนายชินโซ อาเบะอาจจะอนุมัติร่างงบประมาณพิเศษภายในช่วงกลางเดือนธ.ค. ก่อนที่จะยื่นต่อรัฐสภาในการประชุมสมัยสามัญ ซึ่งจะจัดขึ้นในวันที่ 4 ม.ค. 2559